|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** | **Nr. GND/2025/551** |
|  | **(protokols Nr.18; 51.p)** |

**Par** **Lejasciema pagasta nekustamā īpašuma “Lejasgrimnauži 2” sastāva grozīšanu un jauna nekustamā īpašuma nosaukuma piešķiršanu**

Izskatīts **[…]**, 2025.gada 16.jūlija iesniegums (Gulbenes novada pašvaldībā saņemts 2025.gada 16.jūlijā un reģistrēts ar Nr. GND/5.13.3/25/1594-S) (turpmāk – Iesniegums) ar lūgumu piešķirt nosaukumu nekustamajam īpašumam, kas tiks izveidots, atdalot zemes vienību ar kadastra apzīmējumu 5064 009 0126 4,63 ha platībā no nekustamā īpašuma “Lejasgrimnauži 2”, Lejasciema pagasts, Gulbenes novads, kadastra numurs 5064 009 0126. Iesniegumam pievienota 2025.gada 18.jūnijā Vidzemes apgabaltiesas zvērināta notāra Laura Makara izsniegta Mantojuma apliecība (reģistra Nr.993) ( turpmāk – Mantojuma apliecība), 2025.gada 18.jūnija Līgums par mantojuma sadali (turpmāk – Līgums), 2025.gada 27.jūnija Vidzemes apgabaltiesas zvērināta notāra Laura Makara izsniegta **[…]**, piekrišana (reģistra Nr.1068), **[…]**, piekrišana (reģistra Nr.1070), **[…]**, piekrišana (reģistra Nr.1072), **[…]**, piekrišana (reģistra Nr.1074).

Saskaņā ar Vidzemes rajona tiesas Lejasciema pagasta zemesgrāmatas nodalījumu Nr. 100000103278 nekustamā īpašuma “Lejasgrimnauži 2”, Lejasciema pagastā, Gulbenes novadā, kadastra numurs 5064 009 0126, kas sastāv no trīs zemes vienībām ar kadastra apzīmējumiem 5064 009 0126 4,63 ha platībā, 5064 009 0127 3,3 ha platībā, 5064 009 0128 6,72 ha platībā, īpašuma tiesības ir nostiprinātas **[…]**, pamatojoties uz tiesneses Ineses Čakšas 2003.gada 17.jūnija lēmumu, žurnāls Nr. 300000499666.

Pamatojoties uz Mantojuma apliecību, mantojuma tiesībās uz mirušā **[…]** atstāto mantojumu, tostarp uz nekustamo īpašumu “Lejasgrimnauži 2”, Lejasciema pagasts, Gulbenes novads, kadastra numurs 5064 009 0126, apstiprināti **[…]**, **[…]**, **[…]**un **[…]** (turpmāk – **[…]** mantinieki) – katrs atsevišķi uz ¼ domājamo daļu.

Saskaņā ar Līguma 3.5.punktu mantinieki noslēguši labprātīgu vienošanos tā, ka **[…]** tiek nodota īpašumā nekustamā īpašuma “Lejasgrimnauži 2”, Lejasciema pagasts, Gulbenes novads, kadastra numurs 5064 009 0126, sastāvā esošā zemes vienība ar kadastra apzīmējumu 5064 009 0126 4,63 ha platībā, bet **[…]** tiek nodotas īpašumā zemes vienības ar kadastra apzīmējumiem 5064 010 0121 22,9 ha platībā.

Līguma 8.punkts cita starpā nosaka, ka līgumslēdzēji viens otru pilnvaro iesniegt vienpersoniski nostiprinājuma lūgumus un citus dokumentus zemesgrāmatā, saņemt zemesgrāmatu apliecības, iesniegt pašvaldībā iesniegumus, pieteikumus nekustamo īpašumu “Jaunliepkāji” un “Lejasgrimnauži 2” sadalei, reģistrēt sadalītos īpašumus Valsts zemes dienestā.

Saskaņā ar Vidzemes apgabaltiesas zvērināta notāra Laura Makara izsniegtu **[…]** piekrišanu (reģistra Nr.1068), **[…]** piekrišanu (reģistra Nr.1070), **[…]** piekrišanu (reģistra Nr.1072), **[…]** piekrišanu (reģistra Nr.1074) **[…]** mantinieki, atbilstoši Līguma 8.punktā minētajam, piekrīt mantojuma sadales rezultātā iegūto īpašuma tiesību nostiprināšanai uz nekustamajiem īpašumiem.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese. Šā likuma 19.panta 1.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst sadalīt reģistrētu nekustamā īpašuma objektu vairākos nekustamā īpašuma objektos. Nekustamā īpašuma valsts kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, savukārt 33.panta 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Ņemot vērā, ka ar šo lēmumu nav paredzēta jauna oficiālā vietvārda vai oficiālā paralēlnosaukuma piešķiršana, pašvaldībai nav jālūdz Valsts valodas centra atzinums.

Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 1.panta 14.punktu, 19.panta 1.punktu, 32.panta pirmo daļu, 33.panta 4.punktu, Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punktu, atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. PIEŠĶIRT nosaukumu “Lejasmodriņi” nekustamajam īpašumam, kas tiks izveidots, atdalot zemes vienību ar kadastra apzīmējumu 5064 009 0126 4,63 ha platībā no nekustamā īpašuma “Lejasgrimnauži”, Lejasciema pagasts, Gulbenes novads, kadastra numurs 5064 009 0126.

2. Lēmumu nosūtīt **[…]**

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta pirmo prim daļu

dokuments, kas nosūtīts uz oficiālo elektronisko adresi, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs N.Mazūrs